གོང་གསལ་དུས་རིམ་མི་འདྲ་བ་གཉིས་ཀྱི་ནང་དུ་བྱུང་བའི་ཞང་ཞུང་བོན་པོ་ལུ་གུ་དགྲ་འདུལ་དང་།ཞང་ཞུང་ལྷ་མཐོ་དཀར་པོ་གཉིས་ནི་སྔ་མ་དེ་གྲི་གུམ་རྗེས་ཙམ་གྱི་གཏེར་སྟོན་ཞིག་དང་།ཕྱི་མ་ནི་ཁྲི་སྲོང་སྐབས་ཀྱི་གཤེན་པོ་ཞིག་ཡིན་པར་ཚོད་དཔག་བྱེད་ཐུབ་པ་ཡིན།འོན་ཀྱང་ཡོངས་གྲགས་བོན་གྱི་གཤེན་པོ་འདི་ཡིན་ཟེར་བ་གསལ་བཤད་བྱེད་དཀའ།སྔ་དར་བོན་གྱི་ལོ་རྒྱུས་ཁྲོད་དུ་བོན་བསྟན་རྩ་བའི་བརྒྱུད་རིམ་དག་གི་གཤེན་པོ་ཚོའི་མཚན་ཙམ་བཀོད་པ་ལས།གཞན་རྣམས་གཤེན་ཕྲན་གྲངས་ལས་འདས་པ་བཞུགས་ཅེས་ལོ་རྒྱུས་མཇུག་བསྡུས་ཡོད།